Hvordan kommer man seg rundt i Praha?
I sentrum er det korte avstander og du kommer deg enkelt dit du skal til fots. Ønsker du å reise litt lenger anbefaler vi å reise rimelig med det gode kollektivtilbudet Praha har. Byen har nemlig et veldig godt nettverk av kollektiv transport, og har til og med vunnet priser for det. Du kan ta buss, trikk og undergrunnsbane som alle korresponderer godt til hverandre. Du kan kjøpe billetter og reisekort som gjelder kun for den perioden du vil bruke det, eller for bestemte strekninger. Du kan få kjøpt enkeltbilletter overalt, i kiosker, metrostasjoner, og tobakksforretninger. Vil du ta taxi er dette også enkelt å få tak i, og du bør sjekke at taxien har gult taxi-skilt, og forsidedører med firmanavn, lisensnummer og priser. Det er lurt å bestemme pris på forhånd av turen. Finn hotelltilbud i Praha på momondo